Döntéshozatal: egyszerű többség **V-\_\_\_\_/2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzat Képviselő-testületének

2013. május 29-ei ülésére

**Tárgy: Fogorvosi tevékenység ellátására kötött megbízási szerződések módosítása**

Tótkomlós közigazgatási területén Tótkomlós Város Önkormányzat Képviselő-testületének az egészségügyi alapellátások körzeteinek megállapításáról szóló 42/2004. (XII. 14.) önkormányzati rendelete (a továbbiakban: önkormányzati rendelet) értelmében 2 körzetben történik a fogorvosi ellátás biztosítása.

A fogorvosi feladatokat területi ellátási kötelezettséget vállalva a Jónás-Dent Egészségügyi Szolgáltató Betéti Társaság képviseletében Dr. Jónás Krisztina (1. fogorvosi körzet), valamint Dr. Tóth Györgyike vállalkozó fogorvos (2. fogorvosi körzet) végzi az Önkormányzattal kötött megbízási szerződés alapján.

A fogászati ellátás finanszírozására az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet (a továbbiakban: Korm. rendelet) 22. § (1) bekezdése alapján az Országos Egészségbiztosítási Pénztár (a továbbiakban: OEP) finanszírozási szerződést köt az önkormányzattal, illetve az általa területi ellátási kötelezettséggel megbízott fogászati ellátást nyújtó szolgáltatóval.

A finanszírozható heti rendelési idő a lakosság számától függ. A Korm. rendelet 22. § (6) bekezdése értelmében az alapellátási-fogászati ellátás – heti 30 óra rendelési idővel – akkor finanszírozható, ha a területhez tartozó lakosság száma vegyes szolgálatnál – azaz a gyermek, ifjúsági, iskolai és felnőtt fogászati ellátás együttes biztosításával - a 3600 főt eléri vagy meghaladja. A finanszírozott heti rendelési idő az ellátandó lakosok számával arányosan változik.

Az önkormányzati rendelet alapján megállapított fogorvosi körzetekbe tartozó lakosságszám alapján megváltozik a két fogorvosi körzetben a rendelés heti óraszáma, melyről az OEP tájékoztatta a fogorvosokat. (Az 1. fogorvosi körzetben 26 óráról 24 órára, a 2. fogorvosi körzetben 26 óráról 28 órára változik a finanszírozott heti rendelési idő.)

A fogorvosok ezt követően kezdeményezték működési engedélyük módosítását a Békés Megyei Kormányhivatal Orosházi Járási Hivatal Járási Népegészségügyi Intézeténél. Az engedélyező hatóság – a kérelmekben foglaltaknak helyt adva - mindkét fogorvos működési engedélyét módosította a rendelési idő megváltozására tekintettel, melyről Önkormányzatunk a határozatok egy-egy példányának megküldésével értesült. A határozatok jelen előterjesztés készítésének időpontjában még nem jogerősek.

A működési engedélyekben foglaltakkal összhangban módosítani szükséges a fogorvosok és az Önkormányzat között létrejött, hatályos megbízási szerződéseket is.

**Figyelemmel arra, hogy a rendelési idő megváltozása a lakosság folyamatos fogászati ellátását nem veszélyezteti, kérem a Tisztelt Képviselő-testületet, hogy a fogorvosi tevékenység ellátására kötött megbízási szerződések előbb részletezett okok alapján történő módosítását a határozati javaslatokban foglalt tartalommal hagyja jóvá és hatalmazzon fel azok aláírására a működési engedélyek jogerőre emelkedését követően.**

1. **HATÁROZATI JAVASLAT**
2. Tótkomlós Város Önkormányzat Képviselő-testületeaJónás-Dent Egészségügyi Szolgáltató Betéti Társasággal 2009. március 30. napján a Tótkomlós 1. számú fogorvosi körzetben fogorvosi tevékenység ellátására kötött megbízási szerződés módosítását jóváhagyja az alábbiak szerint:

**„MEGBÍZÁSI SZERZŐDÉS MÓDOSÍTÁSA**

Mely létrejött

egyrészről **Tótkomlós Város Önkormányzata** 5940 Tótkomlós, Fő út 1. (képviseli: dr. Garay Rita polgármester) **mint Megbízó**,

másrészről **Jónás-Dent** **Egészségügyi Szolgáltató Betéti Társaság** (képviselő: Dr. Jónás Krisztina, adószám: 22344793-2-04, cégjegyzékszám: 04-06-008508, székhely: 5667 Magyarbánhegyes, Kossuth u. 35/2.), **mint Megbízott**

között alulírott napon és helyen, a következők szerint:

1/ Felek rögzítik, hogy 2009. március 30. napján megbízási szerződést kötöttek a Tótkomlós 1. számú fogorvosi körzetben fogorvosi tevékenység ellátására. A megbízási szerződés módosítása a körzetre megállapított lakosságszám változása miatt szükséges.

2/ A megbízási szerződés 5) pontja helyébe a következő rendelkezés lép:

*„Megbízott rendelési ideje a következők szerint alakul:*

*Hétfő: 12,00 – 17,00*

*Kedd: 7,30 – 12,30*

*Szerda: 12,00 – 17,00*

*Csütörtök: 7,30 – 12,30*

*Péntek: 7,30 – 11,30”*

A megbízási szerződés jelen módosítással nem érintett részei változatlan módon továbbra is hatályban maradnak.

Felek a megbízási szerződés módosítását, mint akaratukkal mindenben megegyezőt, helybenhagyólag aláírják.

Tótkomlós, 2013………………..

dr. Garay Rita Jónás-Dent Egészségügyi

Tótkomlós Város Önkormányzat Szolgáltató Betéti Társaság”

Polgármestere

1. Tótkomlós Város Önkormányzat Képviselő-testülete felhatalmazza a polgármestert, hogy a határozat 1) pontja szerinti megbízási szerződés módosítását a működési engedély jogerőre emelkedését követően aláírja.

Felelős: dr. Garay Rita polgármester

Határidő: aláírásra a működési engedély jogerőre emelkedését követően haladéktalanul

1. **HATÁROZATI JAVASLAT**
2. Tótkomlós Város Önkormányzat Képviselő-testületeaDr. Tóth Györgyike vállalkozó fogorvossal 2002. január 15. napján a Tótkomlós 2. számú fogorvosi körzetben fogorvosi tevékenység ellátására kötött megbízási szerződés módosítását jóváhagyja az alábbiak szerint:

**„MEGBÍZÁSI SZERZŐDÉS MÓDOSÍTÁSA**

Mely létrejött

egyrészről **Tótkomlós Város Önkormányzata** 5940 Tótkomlós, Fő út 1. (képviseli: dr. Garay Rita polgármester) **mint Megbízó**,

másrészről **Dr. Tóth Györgyike** (sz.: Hódmezővásárhely, 1942. 04. 27., an.: H. Nagy Jolán) 5940 Tótkomlós, Dózsa György utca 2. sz. alatti lakos, vállalkozó fogorvos, **mint Megbízott**

között alulírott napon és helyen, a következők szerint:

1/ Felek rögzítik, hogy 2002. január 15. napján megbízási szerződést kötöttek a Tótkomlós 2. számú fogorvosi körzetben fogorvosi tevékenység ellátására, majd a megbízási szerződést közös megegyezéssel 2004. július 8. napján, 2009. október 13. napján, valamint 2011. június 7. napján módosították. A megbízási szerződés ismételt módosítása a körzetre megállapított lakosságszám változása miatt szükséges.

2/ A megbízási szerződés 7) pontja helyébe a következő rendelkezés lép:

*„A vállalkozó fogorvos rendelésének helye: Tótkomlós, Fő út 2.*

*Rendelésének ideje: Hétfő: 8,00 - 13,00*

*Kedd: 12,00 - 18,00*

*Szerda: 8,00 - 14,00*

*Csütörtök: 12,00 - 17,00*

*Péntek: 8,00 - 14,00*

*Az önkormányzat a rendelési idő megváltoztatásának jogát fenntartja.*

*A vállalkozó fogorvos OEP által jelenleg finanszírozott rendelési ideje heti 28 óra.”*

A megbízási szerződés jelen módosítással nem érintett részei változatlan módon továbbra is hatályban maradnak.

Felek a megbízási szerződés módosítását, mint akaratukkal mindenben megegyezőt, helybenhagyólag aláírják.

Tótkomlós, 2013…………………

dr. Garay Rita Dr. Tóth Györgyike

Tótkomlós Város Önkormányzat mint Megbízott”

Polgármestere

1. Tótkomlós Város Önkormányzat Képviselő-testülete felhatalmazza a polgármestert, hogy a határozat 1) pontja szerinti megbízási szerződés módosítását a működési engedély jogerőre emelkedését követően aláírja.

Felelős: dr. Garay Rita polgármester

Határidő: aláírásra a működési engedély jogerőre emelkedését követően haladéktalanul

Tótkomlós, 2013. május 16.

dr. Garay Rita

polgármester

Az előterjesztést készítette: Kvasznovszkyné Szilasi-Horváth Krisztina jegyző