Döntéshozatal: minősített többség  **V-1/2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzat Képviselő-testületének

2013. május 29-ei ülésére

**Tárgy: A Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Megállapodásának felülvizsgálata**

2013. január 1. napjától hatályát vesztette a helyi önkormányzatok társulásairól és együttműködéséről szóló 1997. évi CXXXV. törvény, ugyanakkor hatályba lépett a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) IV. fejezete, mely a helyi önkormányzatok társulásaira vonatkozó rendelkezéseket tartalmazza.

Az Mötv. a 146. § (1) bekezdése alapján 2013. június 30-ig biztosít lehetőséget, hogy a hatálybalépése előtt kötött önkormányzati társulási megállapodásokat a képviselő-testületek vizsgálják felül és az Mötv. rendelkezéseinek megfelelően módosítsák.

A Délkelet-Alföld Regionális Hulladékgazdálkodási Rendszert Létrehozását Célzó (a továbbiakban: DAREH) Önkormányzati Társulás Társulási Megállapodásának módosítását az alábbiak teszik szükségessé:

1. Az Mötv. 93. §-a meghatározza a társulási megállapodások kötelező tartalmi elemeit, melyek beillesztésre, valamint az Mötv-nek megfelelően módosításra kerültek a megállapodásban.
2. Az Mötv. 95. § (1) bekezdése tartalmazza, hogy a társulási tanács tagjai közül elnököt választ, alelnököt választhat. A Társulási Megállapodás azonban „elnökhelyettes” kifejezést használ. A Megállapodásban az Mötv. terminológiája átvezetésre került és így a Társulási Megállapodásban az „elnökhelyettes” megnevezés helyébe az „alelnök” megnevezés lép.
3. Az Mötv 95. § (4) bekezdése alapján a taggyűlés munkaszervezeti feladatait az Orosházi Polgármesteri Hivatal látja el, ezért szükséges ennek Társulási Megállapodásban való rögzítése és az önálló munkaszervezetre vonatkozó rendelkezések törlése.
4. A Társulás Elnökségét ezidáig a települési önkormányzatok többcélú kistérségi társulásairól szóló 2004. évi CVII. törvény melléklete szerinti egy kistérséghez tartozó Tagok által kistérségenként delegált 1-1-fő alkotta. A települési önkormányzatok többcélú kistérségi társulásairól szóló törvény 2013. január 1. napjától hatályát vesztette, ezért indokolt az Elnökség tagjaira vonatkozó rendelkezések felülvizsgálata.
5. A Társulási Megállapodás legutóbbi módosítása óta bekövetkezett jogszabályváltozások átvezetésre kerültek a Megállapodásban.

A DAREH Önkormányzati Társulás 8/2013. (V. 08.) TGY. számú határozatával elfogadta a Társulási Megállapodás módosítását.

A Társulási Megállapodás módosítását indokolja továbbá az is, hogy Mezőberény Város Önkormányzat Képviselő-testülete a 42/2013. (I.28.) sz. határozatával döntött arról, hogy 2013. augusztus 1. napjától csatlakozni kíván a DAREH Önkormányzati Társuláshoz.

A DAREH Önkormányzati Társulás 10/2013. (V.08.) TGY. számú határozatával döntött arról, hogy Mezőberény Város Önkormányzat Képviselő-testületének csatlakozási szándékát 2013. augusztus 1. napjától elfogadja és 11/2013. (V. 08.) TGY. számú határozatával döntött a Társulási Megállapodás ennek megfelelő módosításáról.

A DAREH Önkormányzati Társulás Szervezeti és Működési Szabályzatának 2.3. pontja alapján a Társulásban részt vevő képviselő-testületek mindegyikének minősített többséggel hozott hozzájáruló döntése szükséges a csatlakozási kérelem elfogadásáról, valamint az Mötv. 88. § (2) bekezdése alapján a Társulásban részt vevő önkormányzatok képviselő-testületeinek mindegyikének minősített többséggel hozott döntése szükséges a Társulási Megállapodás módosításához.

A fentiek alapján kérem a Tisztelt Képviselő-testületet az alábbi határozati javaslatok elfogadására.

1. HATÁROZATI JAVASLAT

Tótkomlós Város Önkormányzat Képviselő-testülete

1. a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Megállapodását (továbbiakban: Megállapodás) – a módosítással nem érintett rendelkezések változatlanul hagyása mellett – a következők szerint módosítja:
   1. A Megállapodás bevezető részének első bekezdése helyébe a következő rendelkezés lép:

„Az I. fejezet 1. pontjában meghatározott települési önkormányzatok képviselő-testületei (továbbiakban: Tagok) - az Alaptörvény 32. cikk (1) bekezdés k) pontja és Magyarország helyi önkormányzatairól szóló 2011. évi CLXXXIX. törvény 87. § paragrafusában foglalt felhatalmazás alapján – abból a célból, hogy a dél-kelet alföldi régió területén a területi hulladékgazdálkodási tervekről szóló 15/2003.(XI.7) KvVM rendelet 5. sz. mellékletében hatályba léptetett „A Dél-Alföld Statisztikai Régió Hulladékgazdálkodási tervében” meghatározott a komplex térségi feladatokat ellátó települési szilárd hulladékkezelő rendszerek a tervidőszak végéig kiépítésre kerüljenek, a követelményeknek megfelelő szolgáltató rendszer kialakításra kerüljön, az ehhez szükséges gazdasági, pénzügyi, jogi feltételek megteremtődjenek és megvalósuljanak – testületeik döntése alapján Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás (továbbiakban: Társulás) megalakítására Társulási Megállapodást kötnek.”

2.) A Megállapodás I. 1.) pontja helyébe a következő rendelkezés lép:

„1.) Társulás tagjai, azok székhelye

|  |  |  |  |
| --- | --- | --- | --- |
| Név | Székhely | Képviseli | Lakosságszám  (2004. jan. 1-jén) |
| Almáskamarás Község Önkormányzat  Képviselő-testülete | 5747 Almáskamarás, Dózsa György u. 54. | Mazán Attila  polgármester | 1069 |
| Ambrózfalva Község Önkormányzat  Képviselő-testülete | 6919 Ambrózfalva, Dózsa Gy. u. 1. | Perleczki Béláné  polgármester | 566 |
| Apátfalva Község Önkormányzat Képviselő-testülete | 6931 Apátfalva, Templom u. 69. | Varga Péter  polgármester | 3385 |
| Árpádhalom Község Önkormányzat Képviselő-testülete | 6623 Árpádhalom, Petőfi u. 17. | Szarka Attila  polgármester | 611 |
| Battonya Város Önkormányzat  Képviselő-testülete | 5830 Battonya, Fő u. 91. | Dr. Karsai József  polgármester | 6712 |
| Békés Város Önkormányzat  Képviselő-testülete | 5630 Békés, Petőfi Sándor út 2. | Izsó Gábor  polgármester | 21949 |
| Békéscsaba Megyei Jogú Város Önkormányzat Közgyűlése | 5601 Békéscsaba, Szent István tér 7. | Vantara Gyula polgármester | 64626 |
| Békéssámson Község Önkormányzat Képviselő-testülete | 5946 Békéssámson, Hősök tere 10-12. | Barna Jánosné polgármester | 2678 |
| Békésszentandrás Nagyközség Önkormányzat Képviselő-testülete | 5561 Békésszentandrás,  Hősök tere 1. | Sinka Imre  polgármester | 4046 |
| Bélmegyer Község Önkormányzat Képviselő-testülete | 5643 Bélmegyer, Petőfi S. u. 2. | Dán Márton  polgármester | 1155 |
| Biharugra Község Önkormányzat Képviselő-testülete | 5538 Biharugra, Erzsébet u. 25. | Vígh Ilona  polgármester | 1149 |
| Bucsa Község Önkormányzat Képviselő-testülete | 5527 Bucsa, Kossuth tér 6. | Kláricz János  polgármester | 2660 |
| Csabaszabadi Község Önkormányzat Képviselő-testülete | 5609 Csabaszabadi,  Apácai út 6. | Szeverényi Attiláné polgármester | 366 |
| Csanádalberti Község Önkormányzat Képviselő-testülete | 6915 Csanádalberti, Fő u. 30 | Csjernyik Zoltán polgármester | 517 |
| Csanádapáca Község Önkormányzat Képviselő-testülete | 5662 Csanádapáca, Felszabadulás u. 31. | Oláh Kálmán  polgármester | 2926 |
| Csanádpalota Nagyközség Önkormányzat Képviselő-testülete | 6913 Csanádpalota, Kelemen tér 10. | Kovács Sándor polgármester | 3306 |
| Csanytelek Község Önkormányzat Képviselő-testülete | 6647 Csanytelek, Volentér János tér 2. | Forgó Henrik  polgármester | 3160 |
| Csárdaszállás Község Önkormányzat Képviselő-testülete | 5621 Csárdaszállás, Petőfi S. u. 17. | Petneházi Bálintné polgármester | 542 |
| Csorvás Város Önkormányzat  Képviselő-testülete | 5920 Csorvás, Rákóczi u. 17. | Szilágyi Menyhért polgármester | 5765 |
| Derekegyház Község Önkormányzat Képviselő-testülete | 6621 Derekegyház, Kossuth u. 4. | Szabó István  polgármester | 1848 |
| Dévaványa Város Önkormányzat Képviselő-testülete | 5510 Dévaványa, Hősök tere 1. | Pap Tibor  polgármester | 8874 |
| Doboz Nagyközség Önkormányzat Képviselő-testülete | 5624 Doboz,  Kossuth tér 3. | Simon István Tamás polgármester | 4774 |
| Dombegyház Nagyközség Önkormányzat Képviselő-testülete | 5836 Dombegyház, Felszabadulás u. 5. | Dr. Varga Lajos polgármester | 2431 |
| Dombiratos Község Önkormányzat Képviselő-testülete | 5745 Dombiratos, Széchenyi u. 42. | Bojczán Endre polgármester | 859 |
| Ecsegfalva Község Önkormányzat Képviselő-testülete | 5515 Ecsegfalva, Fő u. 67. | Kovács Mária polgármester | 1662 |
| Elek Város Önkormányzat  Képviselő-testülete | 5742 Elek, Gyulai u. 2. | Pluhár László polgármester | 5511 |
| Eperjes Község Önkormányzat  Képviselő-testülete | 6624 Eperjes, Petőfi u. 1. | Dr. Kiss Csaba polgármester | 695 |
| Fábiánsebestyén Község Önkormányzat Képviselő-testülete | 6625 Fábiánsebestyén,  Szabadság tér 2. | Dr. Kós György polgármester | 2039 |
| Földeák Község Önkormányzat  Képviselő-testülete1 | 6922 Földeák, Szent László tér 1. | Vass Imre  polgármester | 3324 |
| Füzesgyarmat Város Önkormányzat Képviselő-testülete | 5525 Füzesgyarmat, Szabadság tér 1. | Bere Károly  polgármester | 6487 |
| Gádoros Nagyközség Önkormányzat Képviselőtestülete | 5932 Gádoros, Kossuth u. 16. | Dr. Prozlik László polgármester | 2447 |
| Gerendás Község Önkormányzat Képviselő-testülete | 5925 Gerendás Petőfi u. 2. | Lengyel Zsolt András polgármester | 1546 |
| Geszt Község Önkormányzat  Képviselő-testülete | 5734 Geszt Kossuth u. 1. | Fábián Zsuzsánna polgármester | 911 |
| Gyula Város Önkormányzat  Képviselő-testülete | 5700 Gyula Petőfi tér 3. | Dr. Görgényi Ernő polgármester | 32372 |
| Hódmezővásárhely Megyei Jogú Város Önkormányzat Közgyűlése1 | 6800 Hódmezővásárhely, Kossuth tér 1. | Almási István polgármester | 47946 |
| Hunya Község Önkormányzat  Képviselő-testülete1 | 5555 Hunya, Rákóczi út 19. | Petényi Szilárdné polgármester | 782 |
| Kamut Község Önkormányzat  Képviselő-testülete | 5673 Kamut,  Petőfi S. utca 106. | Balog Imréné  polgármester | 1210 |
| Kardos Község Önkormányzat  Képviselő-testülete | 5552 Kardos,  Gyomai út 24. | Brlás János  polgármester | 793 |
| Kardoskút Község Önkormányzat Képviselő-testülete | 5945 Kardoskút,  Március 15. tér 3. | Lengyel György polgármester | 974 |
| Kertészsziget Község Önkormányzat Képviselő-testülete | 5526 Kertészsziget,  Kossuth L. u. 1. | Kláricz Jánosné polgármester | 479 |
| Kétegyháza Község Önkormányzat Képviselő-testülete | 5741 Kétegyháza, Fő tér 9. | Kalcsó Istvánné polgármester | 4198 |
| Kétsoprony Község Önkormányzat Képviselő-testülete | 5674 Kétsoprony, Dózsa Gy. u. 11. | Völgyi Sándor László polgármester | 1581 |
| Kevermes Nagyközség Önkormányzat Képviselő-testülete | 5744 Kevermes,  Jókai u. 1. | Lantos Zoltán polgármester | 2402 |
| Királyhegyes Község Önkormányzat Képviselő-testülete | 6911 Királyhegyes,  Jókai u. 38. | Horváth Lajos polgármester | 793 |
| Kisdombegyház Község Önkormányzat Képviselő-testülete | 5837 Kisdombegyház,  Kossuth u. 77. | Tonka István Jánosné polgármester | 603 |
| Körösnagyharsány Község Önkormányzat Képviselő-testülete | 5539 Körösnagyharsány,  Kossuth tér 8. | Máté Pál polgármester | 694 |
| Köröstarcsa Község Önkormányzat Képviselő-testülete | 5522 Köröstarcsa,  Kossuth tér 7. | Smiri László  polgármester | 2953 |
| Körösújfalu Község Önkormányzat Képviselő-testülete | 5536 Körösújfalu,  Fő u. 14. | Szabó Csaba  polgármester | 662 |
| Kötegyán Község Önkormányzat Képviselő-testülete | 5725 Kötegyán,  Kossuth u. 33. | Nemes János  polgármester | 1653 |
| Kövegy Község Önkormányzat  Képviselő-testülete | 6912 Kövegy,  Kossuth u. 29. | Galgóczkiné Krobák Mária Anna polgármester | 476 |
| Kunágota Község Önkormányzat Képviselő-testülete | 5746 Kunágota,  Rákóczi F. u. 9. | Pápai Zoltán  polgármester | 3141 |
| Lőkösháza Község Önkormányzat Képviselő-testülete | 5743 Lőkösháza, Eleki út 28. | Szűcsné Gergely Györgyi Edit polgármester | 2044 |
| Magyarbánhegyes Község Önkormányzat Képviselő-testülete | 5667 Magyarbánhegyes, Jókai u. 38. | Sódarné Varga Gyöngyi polgármester | 2687 |
| Magyarcsanád Község Önkormányzat Képviselő-testülete | 6932 Magyarcsanád, Templom tér 1. | Guba István  polgármester | 1629 |
| Magyardombegyház Község Önkormányzat Képviselő-testülete | 5838 Magyardombegyház,  Zalka Máté u. 61. | Dús Ildikó  polgármester | 304 |
| Makó Város Önkormányzat  Képviselő-testülete | 6900 Makó, Széchenyi tér 22. | Dr. Buzás Péter polgármester | 25534 |
| Maroslele Község Önkormányzat Képviselő-testülete | 6921 Maroslele, Szabadság tér 1. | Dr. Martonosi György polgármester | 2217 |
| Medgyesbodzás Község Önkormányzat Képviselő-testülete | 5663 Medgyesbodzás,  Széchenyi u. 38. | Krucsai József polgármester | 1237 |
| Medgyesegyháza Nagyközség Önkormányzat Képviselő-testülete | 5666 Medgyesegyháza,  Kossuth tér 1. | Ruck Márton  polgármester | 4124 |
| Méhkerék Község Települési Önkormányzat Képviselő-testülete | 5726 Méhkerék, Kossuth L. u. 80. | Tát Margit  polgármester | 2322 |
| Mezőgyán Község Önkormányzat Képviselő-testülete | 5732 Mezőgyán,  Árpád u. 37. | Zsoldos Zoltán polgármester | 1321 |
| Mezőhegyes Város Önkormányzat Képviselő-testülete | 5820 Mezőhegyes,  Kozma F. u. 11. | Kovácsné dr. Faltin Erzsébet polgármester | 6401 |
| Mezőkovácsháza Város Önkormányzat Képviselő-testülete | 5800 Mezőkovácsháza, Árpád u. 176. | Prof.Dr. Turcsán Zsolt polgármester | 7039 |
| Mindszent Város Önkormányzat Képviselő-testülete | 6630 Mindszent, Köztársaság tér 31. | Zsótér Károly polgármester | 7622 |
| Murony Község Önkormányzat  Képviselő-testülete | 5672 Murony, Földvári u. 1. | Fekete Ferenc Zoltán polgármester | 1480 |
| Nagybánhegyes Község Önkormányzat Képviselő-testülete | 5668 Nagybánhegyes, Kossuth u. 64. | Jancsó Ottó  polgármester | 1562 |
| Nagyér Község Önkormányzat  Képviselő-testülete | 6917 Nagyér,  Szabadság u. 33. | Lőrincz Tibor | 615 |
| Nagykamarás Község Önkormányzat Képviselő-testülete | 5751 Nagykamarás Kossuth u. 2. | Pelle István  polgármester | 1563 |
| Nagylak Község Önkormányzat  Képviselő-testülete | 6933 Nagylak Petőfi u. 14. | Gyarmati András polgármester | 649 |
| Nagymágocs Nagyközség Önkormányzat Képviselő-testülete | 6622 Nagymágocs, Szentesi út 42. | Atkári Krisztián polgármester | 3467 |
| Nagyszénás Nagyközség Önkormányzat Képviselő-testülete | 5931 Nagyszénás, Hősök útja 9. | Nyemcsok János polgármester | 5773 |
| Nagytőke Község Önkormányzat Képviselő-testülete | 6612 Nagytőke, Széchenyi tér 6. | Varga Lászlóné polgármester | 501 |
| Óföldeák Község Önkormányzat Képviselő-testülete | 6923 Óföldeák, Bajcsy-Zsilinszky u. 2. | Hajnal Gábor  polgármester | 541 |
| Okány Község Önkormányzat  Képviselő-testülete | 5534 Okány, Kossuth u. 16. | Fekete Zoltán polgármester | 2941 |
| Orosháza Város Önkormányzat Képviselő-testülete | 5900 Orosháza,  Szabadság tér 4-6. | Csizmadia Ibolya  alpolgármester | 31927 |
| Örménykút Község Önkormányzat Képviselő-testülete | 5556 Örménykút, Dózsa Gy. u. 26. | Szakács Jánosné polgármester | 530 |
| Pitvaros Község Önkormányzat  Képviselő-testülete | 6914 Pitvaros, Kossuth u. 30. | Anderkó Attila polgármester | 1600 |
| Pusztaföldvár Község Önkormányzat Képviselő-testülete | 5919 Pusztaföldvár, Rákóczi u. 66. | Dr. Baranyi István polgármester | 2028 |
| Sarkad Város Önkormányzat  Képviselő-testülete | 5720 Sarkad, Kossuth u. 27. | Bende Róbert  polgármester | 11238 |
| Sarkadkeresztúr Község Önkormányzat Képviselő-testülete | 5731 Sarkadkeresztúr, Vörösmarty u. 7. | Bakucz Péter  polgármester | 1893 |
| Szabadkígyós Község Önkormányzat Képviselő-testülete | 5712 Szabadkígyós, Kossuth tér 3. | Balogh József polgármester | 2930 |
| Szeghalom Város Önkormányzat Képviselő-testülete | 5521 Szeghalom, Szabadság tér 4-8. | Macsári József polgármester | 10257 |
| Szegvár Nagyközség Önkormányzat Képviselő-testülete | 6635 Szegvár, Szabadság tér 2. | Gémes László polgármester | 4997 |
| Székkutas Község Önkormányzat Képviselő-testülete | 6821 Székkutas, Béke u. 2. | Szél István  polgármester | 2560 |
| Szentes Város Önkormányzat  Képviselő-testülete | 6600 Szentes, Kossuth tér 6. | Szirbik Imre  polgármester | 31022 |
| Tarhos Község Önkormányzat  Képviselő-testülete | 5641 Tarhos, Petőfi Sándor u. 29. | Hornok Sándor polgármester | 983 |
| Telekgerendás Község Önkormányzat Képviselő-testülete | 5675 Telekgerendás, Dózsa György u. 13. | Medvegy Mihályné polgármester | 1713 |
| Tótkomlós Város Önkormányzat Képviselő-testülete | 5940 Tótkomlós, Fő út 1. | Dr. Garay Rita polgármester | 6760 |
| Újkígyós Nagyközség Önkormányzat Képviselő-testülete | 5661 Újkígyós, Kossuth u. 41. | Szebellédi Zoltán polgármester | 5940 |
| Újszalonta Község Önkormányzat Képviselő-testülete | 5727 Újszalonta, Béke u. 35. | Jova Tibor  polgármester | 141 |
| Végegyháza Község Önkormányzat Képviselő-testülete | 5811 Végegyháza, Széchenyi u. 2. | Varchó István polgármester | 1681 |
| Vésztő Város Önkormányzat  Képviselő-testülete | 5530 Vésztő, Kossuth Lajos u. 62. | Molnár Sándor polgármester | 8012 |
| Zsadány Község Önkormányzat Képviselő-testülete | 5537 Zsadány, Béke u. 82. | Dudás Árpád  polgármester | 1849 |
| Lakosságszám összesen: | | | 485942” |

3.) A Megállapodás I.7.) pontja helyébe a következő rendelkezés lép:

„A Társulás önálló jogi személyiséggel rendelkezik.”

4.) A Megállapodás I.10.) pontja helyébe a következő rendelkezés lép:

„A Társulás gazdálkodási jogkör szerinti besorolása: nem költségvetési szerv törzskönyvi jogi személy.”

5.) A Megállapodás I.11.) pontjában az „Elnökhelyettes” szövegrész helyébe az „Alelnök” szövegrész lép.

6.) A Megállapodás I.14.) pontjának második bekezdése helyébe a következő rendelkezés lép:

„A nyilvántartás felfektetése és vezetése a munkaszervezeti feladatokat ellátó Orosházi Polgármesteri Hivatal feladata.”

7.) A Megállapodás II.16.) pontja helyébe a következő rendelkezés lép:

„A Tagok – tekintettel a környezetvédelem kiemelt szerepére, a hulladékról szóló 2012. évi CLXXXV. törvény 33. § (1) bekezdésében meghatározott kötelezettségük hatékony ellátása érdekében - saját közigazgatási területükön belül megvalósítandó települési szilárd hulladék begyűjtésére, elhelyezésére és ártalmatlanítására szolgáló létesítmények létrehozására és üzemeltetésére kötnek szerződést, melynek megvalósulásában kiemelten érdekeltek az érintett települések önkormányzatai. A feladat megvalósítása során a Tagok egy hulladékégető mű létesítését, hulladékátrakó állomások, hulladékkezelő művek, hulladékválogató létesítmények, hulladékgyűjtő udvarok és szigetek kialakítását, valamint elhagyott hulladéklerakó telepek rekultivációját vállalják.”

8.) A Megállapodás III.20.) pontja I.a.) alpontja törlésre kerül.

9.) A Megállapodás IV.32.) pontja helyébe a következő rendelkezés lép:

„A Tagok, illetve képviselőik a tudomásukra jutott információkat csak a projekt megvalósítása érdekében használhatják fel, egyébként azok bizalmasan kezelendők, nem érintettek részére csak felhatalmazás alapján adhatják ki, kivéve a közérdekű adatokat, melyekkel kapcsolatban az információs önrendelkezési jogról és az információszabadságról szóló 2011. évi CXII. törvény szerint járnak el.”

10.) A Megállapodás IV.34.) pontja helyébe a következő rendelkezés lép:

„A Taggyűlés, valamint a Társulás Elnökségének tagjai a Társulás működéséről a Tagokat évente legalább egy alkalommal tájékoztatják.”

11.) A Megállapodás V.35.) pontjának f) alpontja helyébe a következő rendelkezés lép:

„Tagok rögzítik, hogy bármely tag által vállalt működési hozzájárulás, valamint a fejlesztés, beruházás vonatkozásában vállalt fizetési kötelezettség nem teljesítése esetén a társulás székhely szerinti vagy a társulási megállapodásban meghatározott székhely (gesztor) önkormányzat a fizetési határidőt követő 15. naptól azonnali beszedési megbízás (inkasszó) benyújtására jogosult. Ha a székhely (gesztor) önkormányzat nem tesz eleget a társulás felé vállalt fizetési kötelezettségének, úgy a társulási tanács (Taggyűlés) új székhely (gesztor) önkormányzat kijelöléséről dönthet, amelyet egyúttal felhatalmaz arra, hogy a korábbi székhely (gesztor) önkormányzat ellen azonnali beszedési megbízást (inkasszót) nyújtson be.”

12.) A Megállapodás VI.37.) pontjából az „illetve Munkaszervezete” szövegrész törlésre kerül.

13.) A Megállapodás VII.40.) pontja helyébe a következő rendelkezés lép:

„A tagok mindegyikének – kizárólagos hatáskörében minősített többséggel hozott – határozata szükséges a Társulási Megállapodás jóváhagyásához, módosításához, a Társuláshoz történő csatlakozáshoz való hozzájáruláshoz, valamint a Társulás megszüntetéséhez.

A csatlakozási szándék kinyilvánításához a csatlakozni kívánó önkormányzatnak a csatlakozási szándékáról a Taggyűlést a vonatkozó minősített többséggel hozott határozatának megküldésével, legalább hat hónappal korábban értesítenie kell. A csatlakozási eljárásra egyebekben a Szervezeti és Működési Szabályzatban foglaltak az irányadók.”

14.) A Megállapodás VII. 42.) pontjában a „Békés Megyei Közigazgatási Hivatalnak” szövegrész helyébe a „Békés Megyei Kormányhivatalnak” szövegrész lép.

15.) A Megállapodás VII. 43.) pontjának második bekezdése helyébe a következő rendelkezés lép:

„A kilépésre vonatkozó határozatot legalább 6 hónappal a kilépést megelőzően kell a Taggyűlésnek írásban bejelenteni.”

16.) A Megállapodás VII.44.) pontjának első bekezdése helyébe a következő rendelkezés lép:

„A Taggyűlés minősített többséggel hozott határozatával a naptári év utolsó napjával fontos okból kizárhatja azt a Tagot, amely a Társulási Megállapodásban foglalt kötelezettségeinek ismételt felhívásra a megadott határidőben nem tesz eleget.”

17.) A Megállapodás VII.48.) pontja kiegészül az alábbi negyedik bekezdéssel:

„A Társulásból történő kiválás esetén a vagyontárgy társulási tag részére történő kiadását öt évre el lehet halasztani, ha annak természetben történő kiadása veszélyeztetné a Társulás további működését. Ebben az esetben a kivált tagot – a Társulással kötött szerződés alapján – használati díj illeti meg.”

18.) A Megállapodás VIII.55.) pontja és 56.) pontja első bekezdése helyébe a következő rendelkezések lépnek:

„55.) A Társulás szervei a Taggyűlés, a Társulás Elnöksége, a Társulás Elnöke, a Társulás Alelnökei és a Társulás Bizottságai.

A Taggyűlés

56.) A Társulás legfőbb döntéshozó szerve a Tagok (al)polgármestereiből álló társulási tanács (továbbiakban Taggyűlés). A Taggyűlés tagjainak megbízatása az önkormányzati ciklus idejéig tart.”

19.) A Megállapodás VIII. fejezetének „A Társulás Elnöksége” alcím 57.) pontja helyébe a következő rendelkezés lép:

„57. A Társulás munkáját a Taggyűlés ülései közötti időszakban a Társulás Elnöksége (továbbiakban: Elnökség) látja el azzal, hogy a Tagok által a Társulásra átruházott hatásköröket nem gyakorolhatja.

Az Elnökség 11 tagú, mely az elnökből, az elnök-helyettesekből és 8 elnökségi tagból áll.

Az Elnökségi tagokat a Taggyűlés tagjai sorából az alakuló ülésen, vagy az ok felmerülését követő első ülésen egyszerű többségű szavazatával választja meg.”

20.) A Megállapodás VIII. 58.) pontja a „Társulás Elnökhelyettesei” alcíme, valamint az 59.) és 60.) pontjai helyébe a következő rendelkezés lép:

„58.) A Társulás Elnökét (aki egyben a Taggyűlés és az Elnökség elnöke is) a Taggyűlés tagjai sorából az önkormányzati választási ciklus idejére választja meg. Az Elnök személyére a Taggyűlés bármely tagja javaslatot tehet. A Társulás Elnökének megválasztásáról a Taggyűlés egyszerű többséggel dönt.

A Társulás Elnöke képviseli a Társulást. Távolléte, vagy akadályoztatása esetén a Társulás képviseletét, illetve a Taggyűlés és az Elnökség ülésén az elnöki teendőket külön meghatalmazás nélkül a Szervezeti és Működési Szabályzatban meghatározottak szerint a Társulás erre felhatalmazott Alelnöke látja el.

Az Elnök részletes feladatait és hatásköreit a Társulás Szervezeti és Működési Szabályzata határozza meg.

Társulás Alelnökei

59.) A Taggyűlés az önkormányzatok választási ciklusának idejére az Elnökség tagjai sorából 2 Alelnököt választ. Az Alelnökök személyére az Elnök tehet javaslatot. A Társulás Alelnökeinek megválasztásáról a Taggyűlés egyszerű többséggel dönt.

Társulás Bizottságai

60. A Taggyűlés az önkormányzatok választási ciklusának idejére 5 fős Pénzügyi Bizottságot hoz létre. A Pénzügyi Bizottság tagjait a Taggyűlés egyszerű többséggel választja meg, 3 főt a Taggyűlés tagjai sorából, 2 főt külső pénzügyi szakértők közül. A Pénzügyi Bizottság tagjai sorából Elnököt választ, Elnökét a Társulás tagjai közül kell megválasztani.”

21.) A Megállapodás VIII. fejezetének „A Társulás Munkaszervezete (PIU)” alcím és az utána következő szövegrész helyébe a következő rendelkezés lép:

„A Taggyűlés munkaszervezete

62.) A Taggyűlés munkaszervezeti feladatait (döntések előkészítése, végrehajtás szervezése) az Orosházi Polgármesteri Hivatal látja el az Mötv. 95. § (4) bekezdése alapján.”

22.) A Megállapodás IX.64.) pontjának első bekezdésében az „Elnökhelyettes” szövegrész helyébe az „ Alelnök” szövegrész lép.

23.) A megállapodás IX. 64.) pontja c.) alpontjában a „Békés Megyei Közigazgatási Hivatal” szövegrész helyébe a „Békés Megyei Kormányhivatal” szövegrész lép.

24.) A Megállapodás IX. 65.) pontjának első mondata helyébe a következő rendelkezés lép:

„A Taggyűlés akkor határozatképes, ha ülésén legalább a szavazatok felével rendelkező képviselő jelen van.”

25.) A Megállapodás IX. 67.) és 68.) pontjainak helyébe a következő rendelkezés lép:

„67.) A javaslat elfogadásához - a 68.) pontban foglalt kivételekkel – legalább annyi tag igen szavazata szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát (egyszerű többség).

68.) Az alábbi döntések meghozatalához legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét (minősített többség).

a.) a Társulás Megállapodás jóváhagyásához,

b.) a Társulási Megállapodás módosításához,

c.) a Társuláshoz történő csatlakozáshoz való hozzájáruláshoz,

d.) a Társulási Megállapodás megszüntetéséhez,

e.) a Társulási Megállapodás év közbeni felmondásához,

f.) tag kizárásához.

Az a.)-d.) pontokban foglaltakhoz a Társulásban részt vevő képviselő-testületek mindegyikének minősített többséggel hozott döntése szükséges.”

26.) A Megállapodás IX. 69.) pontja a.) alpontjában az „Elnökhelyetteseinek” szövegrész helyébe az „Alelnökeinek” szövegrész lép.

27.) A Megállapodás IX.71.) pontjában a „Békés Megyei Közigazgatási Hivatalnak” szövegrész helyébe a „Békés Megyei Kormányhivatalnak” szövegrész lép.

28.) A Megállapodás IX.72.) pontjában az „Ötv.” szövegrész helyébe az „Mötv.” szövegrész lép.

29.) A Megállapodás IX. 73.) pontjának első bekezdésében az „Elnökhelyettes” szövegrész helyébe az „Alelnök” szövegrész lép.

30.) A Megállapodás IX.73.) pontja c.) alpontjában a „Békés Megyei Közigazgatási Hivatal” szövegrész helyébe a „Békés Megyei Kormányhivatal” szövegrész lép.

31.) A Megállapodás IX. 74.) pontjában az „Elnökhelyettes” szövegrész helyébe az „Alelnök” szövegrész lép.

32.) A Megállapodás IX.75.) pontjában a „Békés Megyei Közigazgatási Hivatalnak” szövegrész helyébe a „Békés Megyei Kormányhivatalnak” szövegrész lép.

33.) A Megállapodás IX. 76.) pontjában az „Ötv.” szövegrész helyébe az „Mötv.” szövegrész lép.

34.) A Megállapodás IX. fejezetének „A Munkaszervezet feladatai” alcíme és az utána következő 84.) pont törlésre kerül.

35.) A Megállapodás XI. fejezetének 90.) pontja helyébe a következő rendelkezés lép:

„90.) A Tagok vitás kérdéseiket elsősorban és kötelezően tárgyalásos úton, egymás között – szükség szerint érdekképviseleti és szakmai szervek, szervezetek bevonásával – egyeztetéssel kísérlik meg rendezni, ennek sikertelensége esetére a Gyulai Közigazgatási és Munkaügyi Bíróság illetékességének vetik alá magukat.”

36.) A Megállapodás XI. 92.) pontjának első mondatának helyébe a következő rendelkezés lép.

„Ezen Társulási Megállapodás megkötésénél a Tagok a vonatkozó Kohéziós előírások mellett, Magyarország helyi önkormányzatairól szóló 2011. évi CLXXXIX. törvény előírásait veszik figyelembe.”

37.) A megállapodás jelen módosítása 2013. június 30. napján lép hatályba.

1. felhatalmazza a polgármestert a módosítással egységes szerkezetbe foglalt Társulási Megállapodás aláírására.

Felelős: dr. Garay Rita polgármester, a módosításokkal egységes szerkezetbe foglalt Társulási Megállapodás aláírásáért

Határidő: 2013. június 30.

1. HATÁROZATI JAVASLAT

Tótkomlós Város Önkormányzat Képviselő-testülete a Délkelet-Alföld Regionális Hulladékgazdálkodási Rendszer Létrehozását Célzó Önkormányzati Társulás Társulási Megállapodásának (továbbiakban: Megállapodás) módosítását – a módosítással nem érintett rendelkezések változatlanul hagyása mellett – a következők szerint hagyja jóvá:

* 1. A Megállapodás I.1. pontja kiegészül az alábbi sorral és a „Lakosságszám összesen” sor a következőre módosul:

|  |  |  |  |
| --- | --- | --- | --- |
| Név | Székhely | Képviseli | Lakosságszám  (2004. jan. 1-jén) |
| Mezőberény Város Önkormányzat Képviselő-testülete | 5650 Mezőberény, Kossuth L. tér 1. | Siklósi István polgármester | 10.871 fő  (2012. jan. 1-jén) |
| Lakosságszám összesen: |  | | 496759 |

b.) A megállapodás jelen módosítása 2013. augusztus 1. napján lép hatályba;

2. ) felhatalmazza a polgármestert a módosítással egységes szerkezetbe foglalt Társulási Megállapodás aláírására.

Felelős: dr. Garay Rita polgármester, a módosítással egységes szerkezetbe foglalt Társulási Megállapodás aláírásáért

Határidő: 2013. július 31.

Tótkomlós, 2013. május 21.

dr. Garay Rita

polgármester

Az előterjesztést készítette: Kárász Gáborné, ügyintéző

Az előterjesztést látta: Kvasznovszkyné Szilasi-Horváth Krisztina, jegyző