Döntéshozatal: egyszerű többség  **V-…../2013. Nyü.\_\_\_\_\_\_**

**E L Ő T E R J E S Z T É S**

Tótkomlós Város Önkormányzata Képviselő-testületének

2013. május 29-ei ülésére

**Tárgy: A Komlós Településszolgáltatási Kft. 2012. évi egyszerűsített éves beszámolója**

A Komlós Településszolgáltatási Kft. ügyvezetője, Herczegné Mihály Rita 2013. május 21-én megküldte Önkormányzatunk részére a Komlós Településszolgáltatási Kft. – a számvitelről szóló C. törvény alapján összeállított - 2012. évi egyszerűsített éves beszámolóját (mérleg, eredmény kimutatás, kiegészítő melléklet) megvitatásra és elfogadásra, melyhez mellékelte a beszámoló felülvizsgálatáról szóló független könyvvizsgálói jelentést, valamint a beszámoló elfogadása tárgyában felvett Felügyelő Bizottsági jegyzőkönyvet.

Az előterjesztés mellékletét képező dokumentumok áttekintése során megállapítható, hogy a Kft. 2012. évi mérleg szerinti eredménye negatív (-6 507 000.-Ft), szemben a 2012. évi üzleti tervében előirányzott 2 000 000.-Ft összegű nyereséggel. Tekintettel arra, hogy a várható ilyen mértékű negatív mérlegeredményről korábban nem érkezett felém jelzés és az ügyvezető a veszteséget előidéző okokról, az azok kiküszöbölésére tett és tervezett intézkedésekről nem tájékoztatott, írásban kértem fel a beszámolót kísérő levelében foglaltak kiegészítésére.

Az ügyvezetőtől a Kft. mérleg szerinti eredményének kialakulásával összefüggésben érkezett levelét szintén az előterjesztéshez mellékelem.

Tájékoztatom a Tisztelt Képviselő-testületet, hogy a gazdasági társaságokról szóló 2006. évi IV. törvény 51. § (1) bekezdése szerint: *„Ha a gazdasági társaság a számviteli törvény szerinti beszámolójában foglaltak alapján egymást követő két teljes üzleti évben nem rendelkezik a társasági formájára kötelezően előírt jegyzett tőkének megfelelő összegű saját tőkével és a társaság tagjai (részvényesei) a második év számviteli törvény szerinti beszámolójának elfogadásától számított három hónapon belül a szükséges saját tőke biztosításáról nem gondoskodnak, a gazdasági társaság köteles e határidő lejártát követő hatvan napon belül elhatározni más gazdasági társasággá való átalakulását, vagy rendelkeznie kell jogutód nélküli megszűnéséről.”*

Fenti törvényi rendelkezés alapján a képviselő-testületnek – egyelőre - nem kell a saját tőke biztosításáról döntenie, hiszen a 2011. évben a Kft. mérleg szerinti eredménye pozitív (3 638 000.-Ft) volt, illetve 2012-ben – a negatív eredmény mellett - sem csökkent a saját tőke összege a jegyzett tőke összege alá. A Kft. a 2013. évi üzleti terve alapján 100 000.-Ft nyereséggel tervezte költségvetését, melynek teljesítése érdekében mindenképpen meg kell tenni a szükséges intézkedéseket.

Javaslom, hogy a Képviselő-testület készíttessen a Kft. ügyvezetőjével a pénzügyi egyensúly megteremtése érdekében konkrét intézkedéseket tartalmazó likviditási tervet, melyet a Képviselő-testület a 2013. június havi soros ülésén tárgyaljon meg. Javaslom továbbá, hogy a Képviselő-testület meghatározott időszakonként számoltassa be a Kft. ügyvezetőjét a gazdasági társaság költségvetésének teljesüléséről.

**Kérem a Tisztelt Képviselő-testületet az előterjesztést vitassa meg és hozza meg döntését.**

**„1/A” HATÁROZATI JAVASLAT**

Tótkomlós Város Önkormányzat Képviselő-testülete a Komlós Településszolgáltatási Kft. 2012. évi egyszerűsített éves beszámolóját a kiegészítő mellékletekkel együtt elfogadja.

Felelős: dr. Garay Rita polgármester

Herczegné Mihály Rita ügyvezető

Határidő: azonnal

**„2/A” HATÁROZATI JAVASLAT**

Tótkomlós Város Önkormányzat Képviselő-testülete

1. utasítja a Komlós Településszolgáltatási Kft. ügyvezetőjét, hogy a Kft. 2013. évi gazdálkodásának pénzügyi egyensúlya megteremtése érdekében készítsen konkrét intézkedéseket tartalmazó likviditási tervet, melyet a Képviselő-testület a 2013. június havi soros ülésén megtárgyal;
2. utasítja a Komlós Településszolgáltatási Kft. ügyvezetőjét, hogy a Kft. gazdálkodásáról, költségvetésének teljesüléséről …. havonta írásban számoljon be a Képviselő-testületnek.

Felelős: dr. Garay Rita polgármester

Herczegné Mihály Rita ügyvezető

Határidő: az 1) pont tekintetében: azonnal, a 2) pont tekintetében értelem szerint azzal, hogy az első esedékes beszámolási határidő: 2013. július 31.

**„B” HATÁROZATI JAVASLAT**

Tótkomlós Város Önkormányzat Képviselő-testülete a Komlós Településszolgáltatási Kft. 2012. évi egyszerűsített éves beszámolóját nem fogadja el. A Képviselő-testület utasítja a Kft. ügyvezetőjét, hogy a beszámolót az alábbi szempontok figyelembe vételével dolgozza át:

…………………………….

…………………………….

…………………………….

Felelős: dr. Garay Rita polgármester

Herczegné Mihály Rita ügyvezető

Határidő: az átdolgozott beszámoló Képviselő-testület elé terjesztésére: 2013. június 10.

Tótkomlós, 2012. május 22.

dr. Garay Rita

polgármester

Az előterjesztést készítette: Kvasznovszkyné Szilasi-Horváth Krisztina, jegyző