**B E S Z Á M O L Ó**

a Képviselő-testület 2013. május 29-én tartandó ülésére

**a lejárt határidejű testületi határozatok végrehajtásáról**

*Tisztelt Képviselő-testület!*

A lejárt határidejű képviselő-testületi határozatok végrehajtásáról az alábbiak szerint számolok be:

**68/2013. (IV. 24.)** kt. határozatában a Képviselő-testület módosította a J. G. Tajovsky Művelődési Központ és Városi Könyvtár alapító okiratát. A törzskönyvi nyilvántartásba történő bejegyzés iránt szükséges intézkedés megtörtént.

**73/2013. (IV. 24.)** kt. határozatában a Képviselő-testület jóváhagyta az Orosházi Kistérség Többcélú Társulás egységes szerkezetbe foglalt Társulási Megállapodásának módosítását. A határozat kiközlése megtörtént, a dokumentumok aláírása folyamatban van/megtörtént.

**74/2013. (IV. 24.)** kt. határozatában a Képviselő-testület kezdeményezte az Oros-Kémény Bt-vel kötött, kötelező kéményseprő-ipari tevékenység ellátásáról szóló közszolgáltatási szerződésének módosítását akként, hogy a szolgáltató a tevékenységet 2013. december 31-éig a jelenleg hatályos szerződés szerint lássa el. A szolgáltató kiértesítése és a módosított szerződés aláírása folyamatban van/megtörtént.

**79/2013. (IV. 24.)** kt. határozatában a Képviselő-testület elhatározta, hogy a Tótkomlós, Wallaszky Pál téren – Juha Richárd szobrászművész alkotását - Mindszenty József esztergomi érsek, hercegprímás bronzból öntött életnagyságú mellszobrát helyezi el. A szobor avató ünnepségét 2013. május 6-án – az érsek halálának évfordulóján – megtartottuk.

**81/2013. (IV. 24.)** kt. határozatában a Képviselő-testület2013. május 1-jei hatállyal módosította Tótkomlós Város Önkormányzat Közbeszerzési és Beszerzési Szabályzatát.

**82/2013. (IV. 24.)** kt. határozatában a Képviselő-testületmegadta tulajdonosi hozzájárulását a Tótkomlósi Autósport Egyesület által 2013. június 08-án és 09-én megrendezendő Tótkomlós Racing – IV. Tótkomlósi városi autóversenymegrendezéséhez. A Tótkomlósi Autósport Egyesület kiértesítése megtörtént.

**85/2013. (IV. 24.)** kt. határozatában a Képviselő-testület megbízta a Polgármesteri Hivatal Igazgatási Osztályát azzal, hogy a „Tótkomlós csatornázásának és szennyvíztisztításának fejlesztése” elnevezésű pályázatkeretében megvalósuló beruházás önkormányzati önerejének csökkentése érdekében, az EU Önerő Alap felhasználásának részletes szabályairól szóló Kormány rendelet feltételei szerint nyújtható vissza nem térítendő önerő-támogatás iránti igény részeként benyújtandó vagyonértékelés, pótlási terv és CBA felülvizsgálat elkészítésére kiírandó közbeszerzési eljárás lefolytatására legalább 3 társaságtól kérjen árajánlatot. Az ajánlatok bekérése folyamatban van.

**86/2013. (IV. 24.)** kt. határozatában a Képviselő-testület döntött arról, hogy a Tótkomlósi Szlovák Nemzetiségi Önkormányzattal és Tótkomlós Város Cigány Nemzetiségi Önkormányzatával közösen 2013. május 11-én az Erzsébet ligetben megrendezi az I. Ligeti főzőversenyt. A rendezvény sikeres volt, a főzőversenyre 40 csapat nevezett be, és több, mint 800-an vettek részt a rendezvényen.

Kérem a Tisztelt Képviselő-testületet a beszámolóm elfogadására.

Tótkomlós, 2013. május 24.

dr. Garay Rita

polgármester